སྤྱིར་སུམ་ཅུ་བའི་གཞུང་ལྟར་ས་སུ་ག་བ་ད་དྲག་ཏུ།ང་ད་ན་མ་ར་ལ་དུ།འ་དང་མཐའ་རྟེན་མེད་པའི་མཐར།རྐང་བ་སྐོང་ཚེ་ཡི་འཐོབ་བོ་དང་།ད་བ་ས་ཀྱི་ག་ང་གིན་མ་ར་ལའི་རྗེས་སུ་གྱི།འ་དང་མཐའ་མེད་རྣམས་ཀྱི་རྗེས།འི་དང་ཡི་ཞེས་འཐོབ་པའོ།།ཞེས་རང་གི་ཕྲད་ཀྱི་འཇུག་ཡུལ་དང་བསྟུན་ནས་སྦྱོར་དགོས་མོད།ཡིན་ཡང་གནའ་བོའི་ཡིག་རྙིང་ཁྲོད་དུ་དེ་དག་ལ་གོ་རིམ་མེད་པར་ཡོངས་སུ་འཆོལ་བར་གྱུར་བ་སྟེ།དཔེར་ན།༼གནག་རབས༽ཞེས་པའི་ཡིག་རྙིང་ཁྲོད་དུ་ག་རྗེས་སུ་ཀྱི་སྦྱར་བ་ཉི་ཤུ་ལྷག་དང་།ང་རྗེས་སུ་གྱི་དང་གྱིས་སྦྱར་བ་ཉི་ཤུ་ལྷགནའི་རྗེས་སུ་ཀྱི་སྦྱར་བ་བཅུ་ལྷག་དང་།ག་རྗེས་སུ་དུ་སྦྱར་བ།ལ་རྗེས་སུ་ཀྱི་ཐོབ་པ།སའི་རྗེས་སུ་ཅིགདེ་མིན་མ་མི་མིན་མེད་བཞིར་ཡ་བཏགས་སྦྱར་ཡོད་པ་ལྟ་བུ་ཧ་ཅང་མང་ཞིང་།དེ་ནི་ཨ་མདོའི་ཁ་སྐད་དང་མཐུན་པར་མི་ཤེས་པ་ལ་མྱི་ཤེས་དང་།མེད་ལ་མྱེད།མི་ལ་མྱི།མིག་ལ་མྱིག་སོགས་སུ་བྲིས་པ་མང་།